Bothma: 'Ek buig net die knie voor God' | Maroela Media
Renaldo Bothma. Foto: Twitter.
Renaldo Bothma se rugbyloopbaan het hom al oor die hele wêreld geneem. Die 30-jarige het onder meer in die kleure van die Bulle, Leeus, Pumas en Haaie in Suid-Afrika gespeel, terwyl hy internasionale blootstelling saam met Namibië gedurende die Wêreldbeker-rugbytoernooi in 2015 en vir Toyota Verblitz in Japan gekry het.
Die blondekop-losvoorspeler is bekend vir sy vreeslose inklimspel. Meer onlangs was hy vir 'n paar seisoene by Harlequins in Engeland in aksie. En dit was juis 'n onlangse 'Quins-wedstryd teen die Sale Sharks wat 'n storm op die politieke speelveld ontketen het.
Die agt Suid-Afrikaanse spelers in die Sharks se beginspan het nie die knie ter ondersteuning van die Black Lives Matter-beweging gebuig nie. Hulle het egter steeds gewys dat hulle teen rassisme gekant is deur T-hemde te dra met die woorde "Rugby against Racism" daarop.
Nathi Mthethwa, minister van sport, kuns en kultuur, was egter nie gelukkig met wat hy in Engeland gesien het nie en hy het Saru vir meer duidelikheid gevra.
Die foto wat by een van sy inskrywings gebruik is. Foto: Twitter.
Hierop het Bothma sterk gereageer en in 'n kragtige Twitter-inskrywing vroeër vandeesweek het hy gesê dat niemand die reg het om iemand anders te dwing om die knie te buig nie.
"Ek sal nooit die knie vir enigiemand anders as vir God buig nie. Waar was al hierdie ministers toe ons die knie vir plaasmoorde in Suid-Afrika moes buig en teen korrupsie optree?" het Bothma geskryf.
"Ons kan almal besluit wat ons wil doen. Niemand het die reg om ander te dwing om op hul knieë te gaan nie."
Hy het gister nog 'n inskrywing geplaas om sy standpunt te verduidelik.
"Dit handel oor my Christelike geloof en oor die spelers wat kritiek moet verduur omdat hulle nie die knie gebuig het nie. Vir diegene wat van hierdie kwessie 'n rasseding maak, kom by!"
"Hoewel ek 'n persoon van kleur is, is ek steeds in groter mate 'n persoon vir Jesus. Dinge wat ek al omtrent die beweging gesien het, stem nie ooreen met dit waarin ek glo nie," het hy tydens 'n podsending gesê.
Mooi so Renaldo!
ñ Man van beginsels, en hy staan daarby. Wel gedaan Ronaldo! Saluut
Good job, all lives matter
Renaldo dankie dat jy as 'n jongman opstaan vir jou geloof in Jesus. Die ware kinders van God staan bankvas agter jou. Die Here is wakker en getrou. Sy kinders sal nooit beskaamd staan nie; want groter is Hy wat in ons is as hy wat in die wêreld is. Die Bybel waarsku dat God se kinders in die laaste dae vervolg sal word. Dit wat nou gebeur is net 'n voorsmakie van dit wat kom. Kinders van God; wake up, man up, stand up, clean up and look up for our redemption draws near.